คือเราอยากถามว่าการกืนยาคุมแบบ28เม็ดกืนแบบไหนดีคะแล้วกืนเท่าไหร่ถืงสามารถมีเพศส้มพันธ์ได้คะ สามารถมืเพศส้มพันธ์แบบไม่ป้องกันได้ในแผงแรกเลยไหมคะ คือเรามืประจำเดือนมาไม่ปกติอยู่แล้ว2-3เดือนมาทื 3-4เดือนมาทืแบบนื้ควรกินยาคุมตอนไหนดีคะ
สวัสดีค่ะ การคุมกำเนิดด้วยการใช้ยาคุมแบบแผงรายเดือน 28 เม็ดนั้นเป็นการคุมกำเนิดที่มีประสิทธิภาพสูงมาก หากได้กินอย่างถูกต้อง นั่นคือกินทุกวันติดต่อกันจนครบแผง คลาดเคลื่อนวันละไม่เกิน 3 ชั่วโมง สามารถกินยาได้ทุกเวลา ขอให้เลือกเวลาที่กินได้ตรงเวลาทุกวัน ไม่ลืม และหากได้กินภายใน 5 วันแรกของรอบเดือน สามารถมีเพศสัมพันธ์ได้เลย หากเริ่มช่วงเวลาอื่น ควรกินติดต่อกันให้ครบ 7 วันก่อนค่อยมีเพศสัมพันธ์ค่ะโดยการใช้ยาคุมแบบแผงรายเดือนนั้น จะทำให้รอบเดือนมาเป็นปกติได้ เพราะการกินยาเป็นเหมือนการกินฮอร์โมนเข้าไปควบคุมรอบเดือนในร่างกายค่ะแต่อย่างไรก็ตาม ควรพบแพทย์เพื่อตรวจหาสาเหตุที่ทำให้ประจำเดือนมาไม่ปกติด้วย เช่นการมีถุงน้ำหลายใบในรังไข่ พังผืดมดลูก โรคไทรอยด์ และรักษาตามสาเหตุนั้นๆ การกินยาคุมอาจทำให้ประจำเดือนมาปกติได้ แต่อาจไม่ได้รักษาโรคที่มีอยู่ค่ะ